kardosdrur/scandi-wiki huggingface dataset:
Nikotintyggegummi

Nikotintyggegummi er tyggegummi tilsat nikotin, som også findes i tobak. Tyggegummiet er beregnet til rygere, som gerne vil have stillet deres rygetrang uden rent faktisk at ryge, da nikotin er det mest vanedannende stof i de fleste cigaretter og cigarer m.m.
Blandt de mest kendte mærker finder man Nicotinell.

Rygeafvænning
Tyggegummi
Johanneskirche (Vaduz)

Johanneskirche (Johanneskirke) er en en kirke i Vaduz, som blev opført i 1956 som en lille trækirke. I 1990 fik kirken en tilbygning i form af et mindre rum til fællesaktiviteter. I kirken er der plads til godt 85 personer. 

Kirken råder over et orgel fra det tidlige 18. århundrede, hvilket blev erhvervet ved kirkens åbning i ´56. Sidenhen er det blevet restaureret og bruges endnu i dag.

Kirken fik først navnet Johanneskirche i 1996.

Eksterne henvisninger 
 Hjemmeside for den evangelisk-lutherske kirke i Liechtenstein/Johanneskirche

Bygninger, konstruktioner og anlæg i Liechtenstein
Vaduz
Kirker i Liechtenstein
Velkommen til Hebron

Welcome to Hebron eller Välkommen till Hebron er en dokumentarfilm som handler om 17-årige Leila Sarsour's hverdag på Al-Qurtuba skolen i Hebron på Vestbredden. 

Al-Qurtuba er en palæstinensisk pigeskole som ligger indenfor de israelske afspærringer, hvor Leila og hendes kammerater dagligt visiteres af israelske soldater og forulempes af israelske bosættere. 

Den 55 minutter lange film skildrer okkupationen og Leilas hverdag. 

I filmen interviewes flere palæstinensere og israelere, bl.a. den israelske soldat Yehuda Shaul fra organisationen Breaking the Silence, som beskriver deres syn på hvad den politiske situation på Vestbredden betyder for den palæstinensiske lokalbefolkning.

Filmens instruktør er freelance-journalisten og dokumentarfilm-instruktøren Terje Carlsson. 

Filmen er blevet vist på:
 Stockholms filmfestival , november 2007.
 Oslo filmfestival , november 2007.
 SVT , februari 2008.
 BUFF Filmfestival i Malmö , mars 2008.

Noter

Eksterne henvisninger 
 

Dokumentarfilm fra Sverige
Svenske film fra 2007
Brian Schultz

Brian Schultz (født 1981) er en dansk ishockeyspiller, der til daglig spiller for Rødovre Mighty Bulls, som han indgik en to-årig kontrakt med forud for sæsonen 2007/08. Kontrakten blev dog, som alle andre i Rødovre, annulleret efter oprettelsen af RMB II A/S, men Schultz valgte at blive det ekstra år.
Schultz' foretrukne position på isen er forward.

Før hans kontrakt med Rødovre havde han spillet i naboklubberne Herlev Hornets og senest TOTEMPO HViK, men en ellers lovende karriere blev sat i stå af en fængselsdom for indsmugling af ecstasy.

Eksterne henvisninger 

Superisliga-spillere fra Rødovre Mighty Bulls
Ishockeyspillere fra Danmark
Mattrup Å

Mattrup Å er en cirka 20 km lang å, der har sit udspring i Torup Sø syd for Vrads, men på det øverste stykke, der løber mod sydvest ned til Halle Sø og Stigsholm Sø, hedder den Boest Bæk. Fra Stigsholm Sø løber den næsten mod syd, langs Tranholm Plantage og ned til Skade lige nordøst for Klovborg. Herfra tager den en mere østlig kurs ind i Mattrup Skov, forbi herregården Mattrup og den idylliske Stidsmølle, hvor eneste danske bestand af vårfluen Wormaldia subnigra findes. Mattrup Å fortsætter mod sydøst og løber ud i Gudenåen ved Kodallund, lidt nord for Åstedbro, der ligger ved Horsens-Nørre Snede-vejen. 

Det øvre løb, Boest Bæk, danner kommunegrænse mellem Silkeborg Kommune og Ikast-Brande Kommune, og det meste af selve  Mattrup Å danner kommunegrænse mellem Ikast-Brande Kommune og Horsens Kommune.

Vandløb i Horsens Kommune
Vandløb i Silkeborg Kommune
Vandløb i Ikast-Brande Kommune

Gudenå
Elisabeth Olin

Elisabeth Olin (født 1740, død 1828) var en svensk operasanger, den første indfødte opera-primadonna i Sverige. Hun var også komponist.

Elisabet Olin var et teaterbarn; faderen, Petter Lillström, var musiker, og moderen, Elisabeth Söderman, tilhørte den første gruppe svenske skuespillere, som optrådte på scenen i Bollhuset i Stockholm. Selv debuterede hun som barn i 1747, og efter at den svenske skuspillertrup blev afskediget i 1753, blev hun kendt som koncertsanger i Stockholm. I 1768 udgav hun også sin egen komposition. 

I 1773 spillede hun hovedrollen sammen med Carl Stenborg, hendes elsker, i den berømte opera "Thetis og Phelée", som ofte regnes som den første opera på det svenske sprog; samme år grundlagde kong Gustav III den svenske nationalscene, operaen. Hun blev i 1773 som en af de første udnævnt til hovsångerska af kongen, og i 1782 den første kvinde indvalgt i det musikaliske akademi. 

Elisabet Olin var den nationale operas primadonna til 1784, da hun tog sin afsked. 

Hun var i 1760 blevet gift med den kongelige sekretær Olin, og et af hendes børn, Betty Olin eller Elisabeth Olin den Yngre, blev også operasanger og turnerede 1793-1795 i Norge og Danmark.

Referencer

Eksterne henvisninger 

Personer i den gustavianske periode
Operasangere fra Sverige
Svenskere i 1800-tallet
Hovsångare
X Window System

X Window System eller X11 er kernen bag mange UNIX GUIs (Graphics user interface – Grafisk brugergrænseflade) som fx Gnome, KDE og XFCE.

Eksterne henvisninger 

Skrivebordsmiljøer til UNIX
Citroën C1

Citroën C1 er en personbil fra Citroën, der blev introduceret i Danmark i 2005. Modellen er udviklet i samarbejde med Peugeot og Toyota. 

Citroën C1 produceres sammen med søstermodellerne Peugeot 107 og Toyota Aygo ved Toyota Peugeot Citroën Automobile Czech (TPCA) i Tjekkiet. Den fås med to motorer. En 1.0 benzinmotor, der er hentet fra Daihatsu Sirion, og en neddroslet 1.4 commonrail diesel HDi fra Peugeot og Citroën. Teknikken på de tre biler er stort set ens, mens der er enkelte forskelle på designet.

Motorer

Billeder 
Klik på billederne for at se dem i stort format.

C1 II (2014- ) 

C01
Mikrobiler
Forhjulstrukne biler
Biler introduceret i 2005
Biler fra 2000'erne
Biler fra 2010'erne
Azorubin

Azorubin er et rødt azofarvestof, som har betegnelsen E-122 i E-nummer-systemet. Det er mistænkt for at give høfeber, nældefeber og astma hos følsomme personer. Azorubin har tidligere været forbudt i både Norge og Sverige, da begge lande fandt stoffet sundhedskadeligt. Norge og Sverige blev senere tvunget til at ændre deres regler pga. de fælles EU-direktiver.

Referencer

Eksterne link
E-numre på E-numre.dk

Farvestoffer i fødevarer
Peugeot 207

Peugeot 207 er en minibil fra den franske bilfabrikant Peugeot og efterfølgeren for Peugeot 206, som er og var en af de mest solgte biler i Europa. Udover på fabrikkerne i Poissy og Madrid bygges hovedparten af bilerne på den i juni 2006 åbnede fabrik Trnava (Tyrnau) i Slovakiet, hvor der i slutmonteringen beskæftiges 3500 personer. Fabrikken kostede 700 millioner euro og erstattede den i januar 2007 nedlagte engelske Peugeot-fabrik Ryton-on-Dunsmore, hvor 206 siden midten af 1998 var blevet bygget med 2300 beskæftigede. I Brasilien findes bilen også i en pickup-version kaldet Peugeot 207 Hoggar.

Efterfølgeren 208 kom på markedet i april 2012. Den tre- og femdørs 207 fortsatte frem til juni 2012 med begrænset motorudvalg, SW fortsatte i specialudgaven Forever frem til juni 2013 og blev herefter afløst af Peugeot 2008, mens CC-modellen indtil videre fortsætter uændret.

Historie 
Bilen blev præsenteret på Geneve Motor Show i marts 2006 og kom ud til Peugeot-forhandlerne den 6. maj 2006.

Peugeot 207 er større i forhold til forgængeren: 4,03 m længde, 1,72 m bredde, 1,47 m højde og 2,54 m akselafstand.

Teknisk set er 207 bygget på samme platform som PSA-søstermodellen Citroën C3. I starten fandtes modellen med fem forskellige motorer: 1,4 benzin med 73 eller 88 hk, 1,6 benzin med 109 hk samt 1,6 Turbo med 150 hk. Derudover fandtes der en dieselmotor, 1,6 HDi med 90 eller 109 hk. Alle dieselmodeller har som standard partikelfilter efter faceliftet i december 2009 (FAP). I starten af 2007 introduceredes to nye benzinmotorer, en 1,4 med 95 hk og en 1,6 med 120 hk. Disse motorer er udviklet i samarbejde med BMW og udmærker sig ved et lavt brændstofforbrug.

Modelvarianter 
207 sælges afhængig af udstyrsvariant med to forskellige frontpartier, som Peugeot betegner som "klassisk" hhv. "sportslig" version.

Coupé-cabrioleten 206 CC blev i april 2007 afløst af 207 CC. Den fra maj 2007 solgte 207 RC er forsynet med en 1,6-liters turbomotor med 174 hk, udviklet i joint venture med BMW. I sensommeren 2007 kom 207 SW med glastag på markedet.

Facelift 
I December 2009 fik 207-serien et facelift, som medførte modificerede forlygter, baglygter og skørter.

I Kina findes 207 også som sedan.

Motorer

Kilder

Eksterne henvisninger 

 Officielt websted 

207
Minibiler
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Cabrioleter
Stationcars
Utopia

Utopia er i det moderne sprog en betegnelse for et perfekt samfund ("et Utopia"). Navnet blev først brugt af englænderen Thomas More som titel på hans værk De Optimo Reipublicae Statu deque Nova Insula Utopia fra ca. 1516, More konstruerede ordet utopia fra græsk "outopia" ("ingensteds") og "eutopia" ("et godt sted").

Thomas Mores Utopia 

I sin bog, som oprindelig blev skrevet på latin, beskrev More Utopia som et rationelt organiseret samfund, en republik hvor al ejendom er fælleseje. Utopia har få love, og ingen advokater. Alle indbyggerne bidrager i fællesskab til landbruget, men slaver tager sig af rutinearbejdet. Kundskab og visdom dyrkes, men fællesskabets bedste kommer foran moralske vurderinger. Livet er nøje reguleret fra vugge til grav, gamle og syge bliver elimineret.

Se også 
 Utopi
 Paradis
 Slaraffenland
 Guldalderen
 Eldorado
 Dystopi

Eksterne link 

 Bogens fulde tekst hos Project Gutenberg 
 Andre Schuchardt: Freiheit und Knechtschaft. Die dystopische Utopia des Thomas Morus. Eine Kritik am besten Staat

Litteratur fra Storbritannien
Fiktive steder
Litteratur i 1516
Landkreis Aichach-Friedberg

Landkreis Aichach-Friedberg er den østligste  landkreis i Regierungsbezirk Schwaben i  den tyske delstat Bayern. Nabokreise er mod nord Landkreis Neuburg-Schrobenhausen, mod øst landkreisene Dachau og Fürstenfeldbruck, mod syd Landkreis Landsberg am Lech, mod vest den kreisfrei by    Augsburg og Landkreis Augsburg og i nordvest ligger Landkreis Donau-Ries.

Geografi 
Landkreisen ligger øst for Augsburg; grænsen mellem de to områder udgøres hovedsageligt af floden Lech. Vigtigste floder i området er Paar, som løber fra sydvest mod nordøst gennem området.

Landkreis Aichach-Friedberg er hovedsageligt præget af landbrugsområder,; de eneste større byer er og kommuner er Friedberg, Aichach og Dasing samt i den sydlige del Mering und Kissing. Mellem disse centrer ligger der kun meget små landsbyer.

Landkreisen kaldes også Wittelsbacher Land da det har været stamsæde for den gamle  bayeriske herskerslægt Wittelsbach. Man kan stadig i dag, i bydelen Oberwittelsbach i Aichach, se resterne  af stamborgen .

Byer og kommuner 
Kreisen havde   indbyggere pr.

Seværdigheder 
Kirker
 Kloster Maria Birnbaum
 Wallfahrtskirche Herrgottsruh (Friedberg)

Slotte
 Schloss Blumenthal (Aichach – Blumenthal)
 Schloss Friedberg (Friedberg)
 Schloss Obergriesbach (Obergriesbach)
 Schloss Pichl (Markt Aindling)
 Schloss Scherneck (Rehling)
 Schloss Unterwittelsbach - Sisi-Schloss (Aichach – Unterwittelsbach)

Rekreative områder, søer og floder 
 Aindlinger Baggersee
 Auensee (ved Kissing)
 Derchinger Baggersee
 Friedberger Baggersee
 Mandichosee (Lechstaustufe 23 ved Merching)
 Mandlachsee (ved Pöttmes)
 Radersdorfer Baggersee
 Weitmannsee (ved Kissing)
 (Der Autobahnsee Augsburg, Kaisersee og Kuhsee ligger ved den vestlige landkreisgrenze.)

Eksterne henvisninger 

 Om Kreisvåbenet
Tyske koncentrationslejre

Tyske koncentrationslejre (KZ-lejre), udtryk benyttet både om koncentrationslejre oprettet i Nazi-Tyskland i 1930'erne for politiske modstandere; og om rene udryddelseslejre oprettet i løbet af anden verdenskrig, hvor fangerne blev myrdet ved ankomst, se Aktion Reinhard.

Eksakt antal lejre har været ukendt. I 2000 ventede forskere at finde måske 7.000 lejre og jødiske ghettoer, baseret på tidligere beregninger. Gradvis voksede tallet til 42.500. I Berlin alene kunne forskerne dokumentere omkring 3.000 lejre og såkaldte "jødehuse", mens der i Hamburg befandt sig 1.300 sådanne steder. I alt er der dokumentation for omkring 30.000 lejre for slavearbejdere; 1.150 ghettoer; 980 koncentrationslejre; 1.000 krigsfangelejre; 500 bordeller fyldt med sexslaver; dertil tusindvis af lejre for eutanasi af gamle og invalide, tvangsaborter, "germanisering" af fanger eller transitlejre for fanger undervejs til udryddelseslejre. 

KZ-lejre blev oprettet 1933 – 1945 af SS under ledelse af Rigsfører-SS Heinrich Himmler.

I alfabetisk orden:
 Auschwitz-Birkenau (Polen)
 Banjica (Serbien)
 Bergen-Belsen (Tyskland)
 Bełżec (Polen)
 Buchenwald (Tyskland)
 Børnelejr Rühen (Tyskland)
 Chełmno (tysk: Kulmhof) (Polen)
 Crveni krst (Serbien)
 Dachau (Tyskland)
 Dora-Mittelbau (Tyskland)
 Ebensee (Østrig)
 Flossenbürg (Tyskland)
 Frøslevlejren (Danmark)
 Fuhlsbüttel (Tyskland)
 Grini (Norge)
 Gross-Rosen (Polen)
 Kaiserwald (Letland)
 Salaspils (Letland)
 Majdanek (Polen)
 Maly Trostenets (Sovjetunionen/Hviderusland)
 Mauthausen-Gusen (Østrig)
 Mühlberg (Tyskland)
 Natzweiler-Struthof (Frankrig)
 Neuengamme (Tyskland)
 Plaszow (Polen)
 Porta Westfalica (Tyskland)
 Ravensbrück (Tyskland)
 Sachsenhausen (Tyskland)
 Sajmište (Serbien)
 Sobibór (Polen)
 Stutthof (Polen)
 Theresienstadt (Tjekkiet)
 Treblinka (Polen)
 Villa Bouchina ([Holland)
 Vught (Holland)
 Westerbork (Holland)

Noter

Se også 
 Tyske fangelejre i Norge under anden verdenskrig

Eksterne henvisninger 
 jewishgen.org Auschwitz-Birkenau
 auschwitz.org Auschwitz-Birkenau 
 Tyske Koncentrationslejre og Udryddelslejre i Polen.
 http://mapio.net/o/4934715/
Museispårvägen Malmö

Museispårvägen Malmö er en museumssporvej mellem Stadsbiblioteket og Banérskajen i Malmö, der trafikeres med sporvogne fra Malmö Stads Spårvägar (MSS). Den blev etableret i forbindelse med Malmö Lokaltrafiks 100 års jubilæum i 1987.

Indvielsen fandt sted 15. august 1987 og omfattede en enkeltsporet strækning fra Banérskajen ad Malmöhusvägen forbi Malmøhus til Bastion Carolus. Det første år blev linjen drevet af tidligere vognstyrere ansat ved Malmö Lokaltrafik. Til den fortsatte drift dannedes samme år Malmö stads spårvägar museiförening med repræsentanter for Tekniska museet, Malmö Energi AB, Gatukontoret, Malmö Lokaltrafik og Svenska Spårvägssällskapets (SSS) Malmöafdeling. Medlemmerne af sidstnævnte forening påtog sig at varetage den fortsatte trafik på frivillig basis. Nu om stunder består museumsforeningen af repræsentanter for Malmö Museer och SSS Malmöafdeling.

17. august 1991 blev strækningen forlænget mod vest ad Malmöhusvägen forbi Turbinen og ad Kung Oscars väg til Malmö stadsbibliotek. Derefter trafikeres linjen som Banérskajen – Stadsbiblioteket - Bastion Carolus og tilbage til Banérskajen. Der var planer om en udbygning i 1992 som ringlinje via Gustav Adolfs torg, men det er endnu ikke blevet til noget.

Fra starten i 1987 blev trafikken besørget af MSS 20, en toretningsvogn der oprindelig blev bygget af ASEA i Västerås i 1907. Vognen er i princippet restaureret i det udseende, det fik ved en ombygning i 1928 med blandt andet længere endeperroner. Visse detaljer er dog fra 1950'erne. MSS 20 var i regulær trafik frem til 1957.

Siden 1998 har MSS 100, en toretningsvogn med åbne endeperroner, også været i regulær trafik. Vognen er bygget af Kockums Mekaniska Verkstad i Malmö i 1906 og benyttedes af MSS som ranger-, redskabs- og slibevogn frem til 1973. Den er nu restaureret, så den ser ud omtrent som ved leveringen.

Eksterne henvisninger 
 Museispårvägen Malmö – officiel website

Sporvejsmuseer
Transport i Malmø
Etableret i 1987
Superligaen 1998-99

Superligaen 1998-1999 var den 9. sæson siden oprettelsen af ligaen. Den blev administreret af DBU og fandt sted fra den 26. juli 1998 til den 16. juni 1999.

AaB vandt mesterskabet og fik sammen med andenpladsen Brøndby IF adgang til kvalifikationen til til UEFA Champions League. AB på tredjepladsen kom i kvalifikation til UEFA Cuppen og Lyngby FC og Herfølge BK på fjerde- og femtepladsen kvalificerede sig til UEFA Intertoto Cup. Aarhus Fremad og B.93 rykkede med de to laveste placeringer ned i 1. division.

Stillingen

Resultater

Topscorere

Eksterne henvisninger 
 Slutstillingerne 1998/99 fra danskfodbold.com – DBUs Officielle Statistikere
 Kampoversigt på NetSuperligaen 
 Peders Fodboldstatistik 

1998-99
Fodbold i 1998
Fodbold i 1999
David Krogh Andersen

David Krogh Andersen har siden 2004 været guitarist i den danske rockgruppe VETO.

I dagligdagen er han skolelærer i Ryomgård ved Århus.

Guitarister fra Danmark
Moscow (Idaho)

Moscow er en amerikansk by og administrativt centrum i det amerikanske county Latah County, i staten Idaho. I 2000 havde byen et indbyggertal på .

Ekstern henvisning 

 Moscows hjemmeside (engelsk) 

Byer i Idaho
Hans Peter Geil

Hans Peter Geil (født 27. november 1956) er en dansk politiker, som var borgmester fra 1990 i Gram Kommune til udgangen af 2006 hvor kommunen blev sammenlagt med Haderslev Kommune, og fortsatte derefter som borgmester i Haderslev Kommune fra 2007 til udgangen 2009, og var igen borgmester i Haderslev Kommune fra 2014 til udgangen af 2021, valgt for Venstre.

Geil er uddannet som sparekassefuldmægtig. I 1989 blev han valgt til kommunalbestyrelsen i Gram Kommune, og blev borgmester fra 1990, hvilket han var frem til kommunens sammenlægning med Haderslev Kommune i 2007.

Fra 1994-2002 var Hans Peter Geil medlem af KL's bestyrelse. Han har også været medlem af KMD's bestyrelse, ligesom han har været formand for Kommuneforeningen for Sønderjylland 1998-2006.

Geil er endvidere bestyrelsesformand for VUC Syd, hvor han har modtaget kritik for i 2014 at have brugt 380.000 kroner på at afholde en studietur til Californien i USA.

Ved kommunalvalget 21. november 2017 fik Geil 1.997 personlige stemmer, og det var nok til bibeholde borgmesterposten i Haderslev Kommune.

I sepetmber 2020 meddelte Geil at han ikke ville genopstille ved valget i 2021, men stoppe efter 32 år i lokalpolitik.

Referencer 

Borgmestre fra Venstre
Borgmestre i Danmark 2018-2021
Tidligere borgmestre fra Danmark
Ho Chi Minh City Metro

Ho Chi Minh City Metro er en metro under kontruktion i Vietnams største by Ho Chi Minh City.

Metroen forventes færdig i 2022.

Metrosystemer
Transport i Vietnam
Ho Chi Minh-byen
Kommunekontaktråd

Kommunekontaktrådet er en politisk organisation i hver af Danmarks fem regioner og er en del af Kommunernes Landsforening. Den er oprettet i forbindelse med kommunalreformen, der trådte i kraft i 2007. Rådet (KKR) er et rådgivende og koordinerende organ, blandt hvis opgaver er at varetage kommunernes interesser overfor Regionsrådet. Det drejer sig ikke mindst om de institutioner, der før kommunalreformen blev drevet af amtet, og som nu er overtaget af en kommune eller af regionen.

KKR er sammensat af politikere fra alle regionens kommuner. Borgmestrene er fødte medlemmer, men alle større partier er sikret repræsentation. Rådet har et sekretariat.

Før kommunalreformen fandtes der tilsvarnede kommunekontaktråd i hvert amt.

Politiske forsamlinger
Beatles for Sale

Beatles for Sale var The Beatles' fjerde album. Det udkom 4. december 1964.

Albummet røg som de foregående Beatles-plader til tops på charting-listen.

På forsidecoveret ser man et dystert fotografi af de fire beatler, der står i sorte lange frakker, på en (tilsyneladende) kold dag. Alle fire kigger stift, direkte ind i kameralinsen, og der er ingen der lægger an til et lille smil på læben. De ser bedrøvede og trætte ud.

Spor

Noter 

Beatles-album
Album fra 1964
Ryder Hesjedal

Ryder Hesjedal (født 9. december 1980 i Victoria, British Columbia) er en canadisk tidligere cykelrytter. Han er en tidligere mountainbikerytter som blandt andet har sølvmedalje fra U23-VM i 2001. I 2005 blev han professionel på Discovery Channel efter flere år på Rabobanks amatørhold.

Han var en stærk klatrer og temporytter og blev udtaget til Giro d'Italia 2005 for at hjælpe Paolo Savoldelli til at vinde, men han fuldførte ikke. Efter 2005-sæsonen forlod han Discovery Channel til fordel for Phonak. Med Phonak opnåede han blandt andet en fjerdeplads i Katalonien Rundt og blev nummer to i enkeltstart i det canadiske mesterskab. Senere den sæson blev han udtaget til Vuelta a España hvor han gjorde det godt, men forlod løbet halvvejs for at forberede sig til VM i Salzburg som ikke blev nogen stor succes. Phonak blev lukket, og han signerede for Health Net Pro Cycling Team Presented by Maxxis. Fra 2008-sæsonen cyklede han for Garmin-Slipstream.

Eksterne henvisninger 

 

Mandlige cykelryttere fra Canada
Absolute Dance opus 17

Absolute Dance opus 17, kompilation i serien Absolute Dance udgivet i 1997.

Spor 
 Backstreet Boys – "Everybody (Backstreet's Back)" (7" Version)
 George Michael – "Star People '97" (Forthright Edit)
 Ultra Nate – "Free" (Radio Edit)
 Mephisto – "Mystery (Of Love)" (Radio Mix)
 Mr. President – "JoJo Action" (Radio Edit)
 Tiggy – "Daddy Boom"
 E.T.A. – "Casual Sub (Burning Spear)" (Distant Drum Radio Edit)
 Rosie Gaines – "Closer Than Close" (Mentor Orig Radio Edit)
 Nana – "Lonely" (Radio Mix)
 Monaco – "Sweet Lips"
 Todd Terry – "Something Goin' On" (Tee's Radio Edit)
 Bobby Summer – "Mariella" (Tropical Radio Edit)
 Goon – "Panic" (Panic Edit)
 Koolmatch – "Everyday Life" (Radio Edit)
 Shola Ama – "You Might Need Somebody" (C&J Lovers Mix)
 Sash! – "Ecuador" (Airplay Edit)
 Republica – "Drop Dead Gorgeous" (Pop Fiction Mic)
 Robin S – "It Must Be Love" (Radio Edit)
 The Brand New Heavies – "You Are The Universe" (Curtis & Moore's Universal Summer Groove 7")
 Paradisio – "Bailando" (Radio Version)

17
Album fra 1997
Kurmanji

Kurmanji eller Nordkurdisk er en kurdisk dialekt, som hovedsageligt tales i det sydøstlige Tyrkiet, det nordvestlige Iran, det nordlige Irak og det nordlige Syrien. Det er den mest udbredte dialekt af kurdisk. Kurdisk bliver almindeligvis kategoriseret som et nordvestiransk sprog sammen med baluchisk. Det har også mange fællestræk med sydvestiranske sprog som persisk, til syneladende på grund af langvarig og intens, historisk kontakt. Visse myndigheder er gået så vidt som at klassificere kurmanji som et syd- eller sydvestiransk sprog.

Skrifter og bøger 

Nordkurdisk, som anvender en modificeret version af det latinske alfabet, er den mest udbredte dialekt af kurdisk sprog som tales af 80% af alle kurdere. Den tidligste dokumentation af det kurdiske sprog går tilbage til 1600-talet.

Nordkurdisk er det ceremonielle sprog for yazidismen. Den hellige bog, Mishefa Reş ("sorte bog") og alle bønner skrives og fremsiges på kurmanji.

Kurmanji er et anerkendt minoritetssprog i Armenien, hvor de fleste kurdere er yazidier.

Kurmanjidialekter 
Nordkurdisk danner et dialektkontinuum med store variationer. Almindeligvis udskiller man fem dialektområder:
 Nordvestkurmanji, tales i Kahramanmaraş (på Kurmanji: Meraş), Malatya (Meletî) og Sivas (Sêwaz) provinserne i Tyrkiet.
 Sydvestkurmanji, talas i Adıyaman (Semsûr), Gaziantep (Entab) og Şanlıurfa provinserne i Tyrkiet og Aleppo provinsen i Syrien.
 Nordkurmanji også kaldet Serhed, talas hovedsageligt i Ağrı (Agirî), Erzurum (Erzerom) og Muş (Mûş) provinserne i Tyrkiet, og i de nærmeste områder.
 Sydkurmanji, tales i Al-Hasakah provinsen i Syrien, Sinjar-distriktet i Irak, og i flera nærliggende områder i Tyrkiet omkring Mardin og Batman provinserne.
 Sydøstkurmanji også kaldet Badînî, tales i Hakkâri-provinsen i Tyrkiet og Dohuk provinsen i Irakisk Kurdistan.
 Anatolsk kurmanji tales i det centrale Anatolien, specielt i Konya, Ankara og Aksaray.

Se også 
 Kurdiske alfabeter
 Centralkurdisk
 Sydkurdisk

Noter

Eksterne links 

 Institut Kurde: Kurdisk sprog, historie, bøger og artikler om de seneste nyheder (på )

Kurdisk sprog
Dialekter